open-index/open-wikipedia-markdown huggingface dataset:
दिल्ली मुंबई औद्योगिक गलियारा परियोजना

**दिल्ली मुंबई औद्योगिक गलियारा** (The Delhi-Mumbai Industrial Corridor) भारत सरकार द्वारा प्रायोजित औद्योगिक-विकास की विशाल परियोजना है। एक विशाल औद्योगिक क्षेत्र स्थापित करने की यह एक महत्वाकांक्षी योजना है जो छः राज्यों को समेटे हुए हैं। इस परियोजना के पूरा होने पर अधोसंरचना एवं उद्योग का अत्यधिक प्रसार हो जायेगा तथा रेल, सड़क, बंदरगाह एवं हवाई यातायात की व्यापक वृद्धि हो जायेगी। इसके तहत भारत एवं जापान ने परियोजना विकास निधि स्थापित करने का निर्णय लिया है जो आरम्भ में 1000 करोड़ रूपये की होगी। दोनो सरकारें समान मात्रा में योगदान करेंगी।

## किन राज्यों से यह गलियारा गुज़रेगा
इस परियोजना में २०० वर्ग किमी के छः विशाल निवेश-क्षेत्र शामिल हैं। यह सात राज्यों - दिल्ली, पश्चिमी उत्तर प्रदेश, दक्षिणी हरियाणा, पूर्वी राजस्थान, पूर्वी गुजरात, पश्चिमी महाराष्ट्र, एवं मध्य प्रदेश के इन्दौर से होकर जायेगी। यह गलियारा २७०० किमी लम्बाई में फैला होगा। इसके अतिरिक्त ५००० किमी की फीडर लाइने मुम्बई को पश्चिमी बंगाल से जोड़ेगीं।

## परिचय
'दिल्ली मुंबई औद्योगिक गलियारा परियोजना' स्थानीय व्यवसाय में निवेश की बढ़ोतरी व सतत विकास प्राप्त करने के मद्देनजर ऐसे मूलभूत ढांचे का विनिर्माण कर रही है जो वैश्विक प्रतिस्पर्धक वातावरण में अपने आपको स्थिर रख सके। संपूर्ण डीएमआईसी क्षेत्र के लिए संभावित प्लान व 6 राज्यों के निवेश नाड्स के लिए प्रारूप तैयार करने का आदेश सलाहकारों को दिया जा चुका है। संपूर्ण क्षेत्र के लिए प्लान तैयार हो चुका है। हरित एकीकृत टाउनशिप के लिए महाराष्ट्र के धौलपुरी व अहमदनगर के नजदीक स्थलों का चयन किया जा चुका है। अवधारित मास्टर प्लान महाराष्ट्रा सरकार को उनकी टिप्पणी के लिए सौंप दिया गया है। दो एक्सप्रेस राजमार्गों जो इंदौर-अहमदाबाद व पुणे-नासिक हैं के लिए पूर्व संभावित अध्ययन प्रारूप की समीक्षा कर ली गई है। इस बारे में राष्ट्रीय राजमार्ग प्राधिकरण को भी परियोजना हेतु उनके अवलोकन व रूचि के लिए शामिल किया गया है। संभावित प्लान की सिफारिशों के अनुसार ऊर्जा परियोजनाओं को विकसित करने का काम हाथ में ले लिया गया है। चार स्थलों (मध्यप्रदेश में गुना, महाराष्ट्र में इंदापुर व विले-भगत व गुजरात में वघेल) के लिए विस्तृत परियोजना रपट पूर्ण हो गई है। परियोजना स्थलों पर वातावरण के प्रभाव का अध्ययन भी खत्म हो गया है। दो नई ऊर्जा परियोजनाएं गुजरात के मेहसाणा जिले में राजपुर-शाहापुर व राजस्थान के बांसवाड़ा जिले की बागीडोरा तहसील हेतु चिन्हित कर ली गई हैं। इन दोनों स्थलों पर स्थल परीक्षण की योजना है। सभी 6 परियोजनाओं के लिए प्रथम चरण के टर्म ऑफ रेफ्रेंस को पर्यावरण व वन मंत्रालय की मंजूरी प्राप्त हो गई है। 4 ऊर्जा परियोजना के लिए गैस आपूर्ति हेतु गैस अथॉरिटी ऑफ इंडिया लि.के साथ समझौता हस्ताक्षरित हो गया है।

## बाहरी कड़ियाँ
* जापान के 'रास्ते' चलकर तरक्की पाने की जुगत
* दिल्ली-मुंबई इंडस्ट्रियल कॉरिडोर से पैदा होगा संपत्ति का स्वर्ग 
* औद्योगिक गलियारा
* दिल्ली-मुंबई औद्योगिक गलियारा : वैश्विक विनिर्माण और व्यावसायिक केन्द्र स्थल
* https://web.archive.org/web/20110606135055/http://www.hindustantimes.com/News-Feed/newdelhi/Japan-inks-pact-for-Delhi-Mumbai-Industrial-Corridor-project/Article1-491514.aspx

श्रेणी:परियोजनाएँ
श्रेणी:भारत में सरकारी योजनाएँ
बिहारीलाल भट्ट

अंगूठाकार|कवि बिहारीलाल श्री कृष्ण के सात दृष्टिकोण कर्त हुए
**पंडित श्री बिहारीलाल भट्ट** का जन्म आश्विनश् शुक्ला विजयदशमी, सं. १९४६ वि. को बुंदेलखंड के अंतर्गत बिजावर में हुआ। इस ब्रह्मभट्ट वंश में कवि होते ही आए थे। पितामह दिलीप, जो अच्छे कवि थे, की देखरेख में बिहारीलाल का बाल्यकाल बीता और उन्हीं के द्वारा इन्हें प्रारंभिक शिक्षा भी मिली। बिजावर राज्य के मुसाहिब हनुमतप्रसाद बिहारीलाल के काव्यगुरु थे। दस वर्ष की अवस्था से ही ये काव्यरचना करने लगे थे। बिजावरनरेश सावंतसिंह जू देव इनके आश्रयदाता थे। उन्होंने इनकी जीविका का भी समुचित प्रबंध किया था। इसके अतिरिक्त ओरछा, पन्ना, चरखारी, अजयगढ़, छतरपुर और धौलपुर के राजाओं ने भी इनका यथोचित सम्मान किया था।

तीन वर्ष के सतत्‌ परिश्रम और अपने आश्रयदाता सावंतसिंह जू देव की आज्ञा से बिहारीलाल ने "साहित्यसागर' संज्ञक प्रसिद्ध रीतिबद्ध दशांग काव्य की रचना की। इसमें दो खंड, १५ तरंग, ६०० पृष्ठ और लगभग २,००० छंद हैं जिसमें लक्षण ग्रंथों की परिपाटीविहित पद्धति पर ही साहित्यिक लक्षण, काव्यलक्षण, काव्यकारण, काव्यप्रयोजन, गुण, वृत्ति, शब्दवृत्ति, तुक, रसांग नायक-नायिका-भेद, अलंकार, दोष, चित्रकाव्य, निर्वाण और दान आदि का वर्णन भेदोपभेदों के साथ किया गया है। लक्षण उदाहरण पद्यबद्ध ही दिए गए हैं।

कवि की दृष्टि में अध्यात्म का विशेष महत्व है। उसके विचार से "कवि उस (भगवत्‌) की कला का कलेवर है जहाँ से मनुष्य की वाणी का प्रभाव जीवों पर पड़ने लगता है। वहाँ से वह मनुष्य कवि कोटि में जाता है।' उनकी मान्यता है कि कवि चार प्रकार के होते हैं-

(१) ब्रह्मकोटि, (२) ईशकोटि, (३) जीवकोटि और (४) विश्वकोटि। 

तपोपूत और ब्रह्मसाक्षात्कारी वाल्मीकि व्यासादि कवि ब्रह्म कोटि, मलरहित अंत:करणवाले और ईश्वरसाक्षात्कारी कवि चंद, सूर, तुलसी आदि कवि ईशकोटि, दिव्यरूप का जिनको लक्ष्य रहता है और जीव जिनकी वाणी के वशवर्ती हैं, वे भूषण आदि कवि जीवकोटि और धर्मशास्त्र-बल-संपन्न एवं विद्या साहित्यादि साक्षात्कारी तथा जगत्जाग्रतकारी कवि विश्वकोटि में आते हैं।

नायिकाभेद में अध्यात्म तत्व की प्रतिष्ठा करने और उसके क्रम में एकसूत्रता तथा श्रृंखलाबद्धता के लिए उन्होंने अपने "साहित्यसागर' में नवीन प्रयास किए हैं, जैसे, एक नायिका उत्कंठिता है, गमन करने पर वही अभिसारिका हुई, पुन: संकेत पर विप्रलब्धा योग से वही विप्रब्ध हुई, इत्यादि। चित्रकाव्य में भी कुछ नवीनता है। इस प्रवृत्ति के अन्य कवियों की भाँति श्रृंगार ही उनका भी प्रमुख वर्ण्यविषय था।

इसके साथ ही बैराग्य बावनी, शरीर सप्तक, गांधी गमन, गीता का ब्रज भाषा में अनुवाद जिसे ज्ञान गीतावली, भी कहते हैं जैसी सैकड़ों ग्रंथों की रचना की।

## संदर्भ ग्रंथ
* बिहारीलाल भट्ट : "साहित्य सागर (प्रथम व द्वितीय भाग) गंगा फाइन आर्ट प्रेस, लखनऊ, सं. १९९४;
* "हिंदी साहित्य कोश' भा. २, ज्ञानमंडल लिमिटेड, संपादक डॉ॰ धीरेंद्र वर्मा तथा अन्य वाराणसी, सं. २०२०;
* डॉ॰ भगीरथ मिश्र, हिंदी काव्यशास्त्र का इतिहास' लखनऊ विश्वविद्यालय प्रकाशन, स.

श्रेणी:हिन्दी साहित्यकार
बैंक ऑफ इंग्लैंड

300px|right|thumb|सन् १८९० से १९०० के बीच बैंक ऑफ इंग्लैण्ड
**इंग्लैंड का बैंक** (bank of England) इंग्लैंड का केंद्रीय बैंक है। अंशधारियों के बैंक के रूप में इसकी स्थापना पार्लिमेंट के एक विशिष्ट कानून द्वारा सन्‌ 1844 में हुई थी। सन्‌ 1946 में सरकार ने एक कानून द्वारा इसका राष्ट्रीयकरण कर दिया।

बैंक के प्रबंधसंचालन के लिए एक प्रबंधकारिणी समिति है जिसे 'कोर्ट' कहते हैं। कोर्ट में एक गर्वनर, एक डिप्टी गवर्नर तथा 16 संचालक होते हैं। इन सबकी नियुक्ति इंग्लैंड की महारानी द्वारा की जाती है। गवर्नर तथा डिप्टी गवर्नर की कार्यविधि पाँच वर्ष और संचालकों की कार्यावधि चार वर्ष होती है पर इन्हें पुन: नियुक्त भी किया जा सकता है। 'कोर्ट' की बैठक प्रति सप्ताह सामान्यत: गुरुवार को होनी अनिवार्य है और तभी बैंक दर की घोषणा की जाती है।

आंतरिक व्यवस्था के लिए बैंक का कार्य अनेक विभागों में विभक्त है। प्रत्येक विभाग की व्यवस्था विभागाध्यक्ष के अतिरिक्त प्रबंध संचालकों तथा गवर्नर और डिप्टी गवर्नर के अधीन होती है। बैंक के लगभग 7,000 कर्मचारी उसकी दैनिक कार्यवाही सँभालते हैं। निरीक्षण एवं कायन्विन के हेतु बैंक में कई स्थायी समितियाँ हैं जिनमें से प्रत्येक को बैंक की क्रियाओं का नीतिनिर्धारण संबंधी भार सँभालना पड़ता है। ट्रेजरी समिति (Treasury Committee) सबसे अधिक महत्वपूर्ण स्थायी समिति है जिसमें गवर्नर, डिप्टी गवर्नर तथा 'कोर्ट' द्वारा निर्वाचित पाँच संचालक सदस्य होते हैं। बैंक की केंद्रीय संबंधी नीति का निर्धारण ट्रेजरी समिति की स्वीकृति द्वारा ही होता है।

देश का केंद्रीय बैंक होने के कारण, बैंक ऑव इंग्लैंड सरकार का बैंकर, एजेंट तथा परामर्शदाता है। सरकारी कोष इसी बैंक में जमा रहता तथा सार्वजनिक ऋण की व्यवस्था भी इसी बैंक के अधीन है। देश में नोट जारी करने का एकाधिकार भी इसी बैंक को प्राप्त है। बैंक ऑव इंग्लैंड देश में 'बैंकों के बैंक' के रूप में भी काम करता है। देश के अन्य बैंक अपने अपने लेखे बैंक ऑव इंग्लैंड में खोलते तथा उनमें निर्धारित राशि जमा करते हैं जिससे केंद्रीय बैंक को देश में प्रत्यय नियंत्रण (Credit Control) का एक साधन मिल जाता है और वह समय पर इन बैंकों की सहायता भी कर सकता है। इसी प्रकार देश के कटौती गृह (Discount Houses), जो लंदन मुद्रामंडी की अपनी विशेषता है, इसी बैंक में अपने अपने लेखे खोलकर राशि जमा रखते और आवश्यकतानुसार ऋण लेते हैं। इन कटौती गृहों के लिए बैंक ॲाव इंग्लैंड 'अंतिम ऋणदाता' (Lender of Last Resort) का काम करता है। देश की मुद्रामंडी के साथ सरकार का संपर्क बैंक ऑव इंग्लैंड के माध्यम द्वारा ही बना रहता है। मौद्रिक एवं साख संबंधी कोई भी सरकारी नीति एवं निर्णय इसी बैंक के माध्यम द्वारा देश के बैंकों तक पहुँचता है।

अन्य देशों के साथ इंग्लैंड की सरकार के मौद्रिक संबंधों के संदर्भ में भी बैंक ऑव इंग्लैंड कुछ महत्वपूर्ण योग देता है, जैसे, विनिमय समकारी लेखे (Exchange Euqalization Accounts) का संचालन विदेशी विनिमय की व्यवस्था, स्टर्लिंग क्षेत्रीय तथा अन्य देशों के केंद्रीय बैंकों के साथ संपर्क रखना तथा अंतर्राष्ट्रीय मौद्रिक संस्थाओं में इंग्लैंड का प्रतिनिधित्व करना। बैंक ऑव इंग्लैंड अपने देश की मौद्रिक प्रणाली का निर्माता, प्रबंधक एवं संरक्षक है।

## बाहरी कड़ियाँ
* Bank of England official site
* 1694 Act of Parliament founding the bank

श्रेणी:विश्व के प्रसिद्ध बैंक
श्रेणी:बैंक
श्रेणी:इंग्लैंड
सायन पर्वत शृंखला

thumb|सायन की पूर्वी और पश्चिमी शाखाओं का नक़्शा, जिसमें अल्ताई पर्वत भी देखे जा सकते हैं
thumb|लटकती चट्टान, पश्चिमी सायन के ऍरगाकी इलाक़े
**सायन पर्वत शृंखला** (रूसी: Саяны, सायनी; मंगोल: Саяаны нуруу, सायनी नुउरी) रूस के साइबेरिया क्षेत्र के दक्षिणी भाग में स्थित एक पर्वत शृंखला है। भौगोलिक दृष्टि से इसके दो खंड हैं - पूर्वी और पश्चिमी। पूर्वी सायन के पहाड़ येनिसेय नदी (जो रेखांश ९२°पूर्व पर स्थित है) से शुरू होकर पूर्व की ओर १,००० किमी फैला हुआ है ओर बायकल झील पर जा के रुकते हैं (जो 106°पूर्व पर है)। पश्चिमी सायन अल्ताई पर्वत श्रंखला के पूर्वी छोर (89°पूर्व) से शुरू होकर पूर्वोत्तर की तरफ़ जाते हैं और करीब ६०० किमी बाद पूर्वी सायन श्रंखला से बीच में (९६°पूर्व पर) जा मिलते हैं।

तूवा के इलाक़े से ज़रा दक्षिण-पश्चिम में सायन के ऊंचे पहाड़ और ठंडी झीलों के इर्द-गिर्द के जलसंभर के झरने सारे येनिसेय नदी में मिल जाते हैं। यह नदी उत्तर की ओर ३,२०० किमी (२,००० मील) का सफ़र तय कर के उत्तरध्रुवीय महासागर में जा मिलती है। १९४४ के बाद, कई दशकों तक सोवियत संघ ने इस इलाक़े को बाहरी दुनिया से बंद किया हुआ था, जिस वजह से आज भी यहाँ का वातावरण साफ़ और सुरक्षित है।

## इन्हें भी देखिये
* तूवा
* अल्ताई पर्वत श्रंखला
* साइबेरिया

## बाहरी कड़ियाँ
* तूवा सायन पर्वत
* सायन पर्वतों की कुछ फ़ोटो

## सन्दर्भ

श्रेणी:पर्वत
श्रेणी:मध्य एशिया
श्रेणी:हिन्दी विकि डीवीडी परियोजना
संतोष हेगडे

thumbnail|एन. संतोष हेगडे
एन. संतोष हेगडे (जन्म : १६ जून १९४०) भारत के उच्चतम न्यायालय के पूर्व न्यायधीश एवं महान्यायवादी रहे हैं। वर्तमान में वे कर्नाटक के लोकायुक्त हैं तथा हाल में ही गठित जन-लोकपाल विधेयक निर्मात्री समिति के सदस्य भी हैं।
हाल में ही उन्होंने कर्नाटक में अवैध खनन मामले पर जो रिपोर्ट बनाई उसमें उन्होंने मुख्यमंत्री बीएस येदियुरप्पा को ज़िम्मेदार ठहराया.

इसके बाद येदियुरप्पा को अपने पद से इस्तीफ़ा देना पड़ा था।

## बाहरी कड़ियाँ
* N. Santosh Hegde, Profile at *[[Government of Karnataka]]* website

श्रेणी:भारतीय न्यायाधीश
श्रेणी:कर्नाटक के लोकायुक्त
श्रेणी:भारतीय ऐक्टिविस्ट
श्रेणी:भारत के महान्यायवादी
कल्पवृक्ष

right|thumb|300px|कल्पवृक्ष की रक्षा करते हुए किन्नर और किन्नरी
**कल्पवृक्ष** देवलोक का एक वृक्ष। इसे कल्पद्रुप, कल्पतरु, सुरतरु देवतरु तथा कल्पलता इत्यादि नामों से भी जाना जाता है। पुराणों के अनुसार समुद्रमंथन से प्राप्त 14 रत्नों में कल्पवृक्ष भी था। यह इंद्र को दे दिया गया था और इंद्र ने इसकी स्थापना सुरकानन में कर दी थी। हिंदुओं का विश्वास है कि कल्पवृक्ष से जिस वस्तु की भी याचना की जाए, वही यह दे देता है। इसका नाश कल्पांत तक नहीं होता। 'तूबा' नाम से ऐसे ही एक पेड़ का वर्णन इस्लामी धार्मिक साहित्य में भी मिलता है जो सदा अदन (मुसलमानों के स्वर्ग का उपवन) में फूलता फलता रहता है।

सिद्ध, नाथ और संत कल्पलता या कल्पवल्लरी संज्ञा 'उन्मनी' को देते हैं क्योंकि उनके मतानुसार सहजावस्था या कैवल्य की प्राप्ति के लिए उन्मनी ही एकमात्र साधन है जो न केवल सभी कामनाओं को पूरी करनेवाली है अपितु स्वयं अविनश्वर भी है और जिसे मिल जाती हैं, उसे भी अविनश्वर बना देती है।

## सन्दर्भ

कल्पवृक्ष
कल्पवृक्ष
<
चतुरंगिणी

**चतुरंगिणी** - प्राचीन भारतीय संगठित सेना। सेना के चार अंग- हस्ती, अश्व, रथ, पदाति माने जाते हैं और जिस सेना में ये चारों हैं, वह चतुरंगिणी कहलाती है। चतुरंगबल शब्द भी इतिहासपुराणों में मिलता है। इस विषय में सामान्य नियम यह है कि प्रत्येक रथ के साथ 10 गज, प्रत्येक गज के साथ 10 अश्व, प्रत्येक अश्व के साथ 10 पदाति रक्षक के रूप में रहते थे, इस प्रकार सेना प्राय: चतुरंगिणी ही होती थी।

सेना की सबसे छोटी टुकड़ी (इकाई) 'पत्ति' कहलाती है, जिसमें एक गज, एक रथ, तीन अश्व, पाँच पदाति होते थे। ऐसी तीन पत्तियाँ सेनामुख कहलाती थीं। इस प्रकार तीन तीन गुना कर यथाक्रम गुल्म, गण, वाहिनी, पृतना, चमू और अनीकिनी का संगठन किया जाता था। 10 अनीकिनी एक अक्षौहिणी के बराबर होती थी। तदनुसार एक अक्षौहिणी में 21870 गज, 21870 रथ, 65610 अश्व और 109350 पदाति होते थे। कुल योग 218700 होता था। कहते हैं, कुरुक्षेत्र के युद्ध में ऐसी 18 अक्षौहिणी सेना लड़ी थी। अक्षौहिणी का यह परिमाण महाभारत (आदि पर्व 2/19-27) में उल्लिखित है। महाभारत में (उद्योग पर्व 155/24-26) में सेना परिमाण की जो गणना है, उससे इस गणना में कुछ विलक्षणता है। शांतिपर्व 59/41-42 में 'अष्टांग सेना' का उल्लेख है, उसमें भी प्रथम चार यही चतुरंगिणी सेना है।

श्रेणी:युद्ध
श्रेणी:सुरक्षा
श्रेणी:भारतीय संस्कृति
श्रेणी:सेना
भारतीय रोलर हॉकी राष्ट्रीय चैम्पियनशिप

भारतीय रोलर हॉकी चैम्पियनशिप का सबसे बड़ा रोलर हॉकी भारत में अमेरिका चैम्पियनशिप है और पुरुषों और महिलाओं में विवादित.
भाग लेने वाली टीमों की सूची में हैं:

* हरियाणा
* चंडीगढ़
* जम्मू और कश्मीर
* पंजाब
* उत्तर प्रदेश
* दिल्ली
* आंध्र प्रदेश
* तमिलनाडु
* महाराष्ट्र
* कर्नाटक
* राजस्थान
* केरल
* मध्य प्रदेश

अंतर्वस्तु
[छिपाने]

* 1 पुरुषों की प्रतियोगिता
      ओ विजेताओं का 1.1 सूची
      ओ टीम ने 1.2 इंडियन नेशनल चैंपियनशिप की संख्या
* 2 महिला प्रतियोगिता
      ओ विजेताओं की सूची 2.1
      ओ टीम ने 2.2 इंडियन नेशनल चैंपियनशिप की संख्या
* 3 बाहरी लिंक 
      ओ 3.1 भारतीय वेबसाइटों
      3.2 ओ इंटरनेशनल

पुरुषों की प्रतियोगिता [संपादित करें]
विजेताओं की सूची [संपादित करें]
वर्ष 2 जगह 3th जगह चैंपियन
2012
2011 जम्मू और कश्मीर हरियाणा चंडीगढ़
2010 हरियाणा चंडीगढ़ पंजाब
2009 चंडीगढ़ हरियाणा, पंजाब
टीम ने इंडियन नेशनल चैंपियनशिप की संख्या [संपादित करें]
टीम चैंपियनशिप
जम्मू कश्मीर और 1
एक चंडीगढ़
1 हरियाणा
कुल 3
महिला प्रतियोगिता [संपादित करें]
विजेताओं की सूची [संपादित करें]
वर्ष 2 जगह 3th जगह चैंपियन
2012
2011 हरियाणा आंध्र प्रदेश जम्मू और कश्मीर
2010
2009 हरियाणा आंध्र प्रदेश दिल्ली
टीम ने इंडियन नेशनल चैंपियनशिप की संख्या [संपादित करें]
टीम चैंपियनशिप
2 हरियाणा
2 कुल
बाहरी लिंक [संपादित करें]
भारतीय वेबसाइटों [संपादित करें]

* भारत के फेडरेशन स्केटिंग रोलर, RSFI ट्रिब्यून भारत में चैंपियनशिप के बारे में 
* समाचार
* भारतीय रोलर हॉकी ब्लॉग

अंतर्राष्ट्रीय [संपादित करें]

* दुनिया भर रोलर हॉकी लिंक
* Mundook विश्व रोलर हॉकी
* Hardballhock विश्व रोलर हॉकी
* Inforoller विश्व रोलर हॉकी
* विश्व रोलर हॉकी ब्लॉग
* रिंक-हॉकी खबर - संसार रोलर हॉकी

श्रेणी:इंडियन प्रीमियर लीग
श्रेणी:भारतीय क्रिकेट
श्रेणी:क्रिकेट श्रृंखला
चतुरंग

**चतुरंग** (संस्कृत: **चतुरङ्ग**) भारत का प्राचीन खेल है। इसे शतरंज, शोगी और मकरुक (makruk) आदि खेलों का 'पूर्वज' माना जाता है।

चतुरंग के उत्पत्तिस्थान के विषय में लोगों के भिन्न भिन्न मत हैं। कोई इसे चीन देश से निकला हुआ बतलाते हैं, कोई मिस्त्र से और कोई यूनान से। पर अधिकांश लोगों का मत है और ठीक भी है, कि यह खेल भारतवर्ष से निकला है। यहाँ से यह खेल फारस में गया; फारस से अरब में और अरब से यूरोपीय देशों में पहुँचा। फारसी में इसे चतरंग भी कहते हैं। पर अरबवाले इसे शातरंज, शतरंज आदि कहने लगे। फारस में ऐसा प्रवाद है कि यह खेल नौशेरवाँ के समय में हिंदुस्तान से फारस में गया और इसका निकालनेवाला दहिर का बेटा कोई सस्सा नामक था। ये दोनों नाम किसी भारतीय नाम के अपभ्रंश हैं। इसके निकाले जाने का कारण फारसी पुस्तकों में यह लिखा है कि भारत का कोई युद्धप्रिय राजा, जो नौशोरवाँ का समकालीन था, किसी रोग से अशक्त हो गया। उसी का जी बहलाने के लिये सस्सा नामक एक व्यक्ति ने चतुरंग का खेल निकाला। यह प्रवाद इस भारतीय प्रवाद से मिलता जुलता है कि यह खेल मंदोदरी ने अपने पति को बहुत युद्धसक्त देखकर निकाला था। इसमें तो कोई संदेह नहीं कि भारतवर्ष में इस खेल का प्रचार नौशेरवाँ से बहुच पहले था। 

चतुरंग पर संस्कृत में अनेक ग्रंथ हैं, जिनमें से चतुरंगकेरली, चतुरंगक्रीड़न, चतुरंगप्रकाश और चतुरंगविनोद नामक चार ग्रंथ मिलते हैं। प्रायः सात सौ वर्ष हुए त्रिभंगाचार्य नामक एक दक्षिणी विद्वान् इस विद्या में बहुत निपुण थे। उनके अनेक उपदेश इस क्रीड़ा के संबंध में हैं। इस खेल में चार रंगों का व्यवहार होता था—हाथी, घोड़ा, नौका और बट्टे (पैदल)। छठी शताब्दी में जब यह खेल फारस में पहुँचा और वहाँ से अरब गया, तब इसमें ऊँट और वजीर आदि बढ़ाए गए और खेलने की क्रिया मे भी फेरफार हुआ।

तिथितत्व नामक ग्रंथ में वेदव्यास जी ने युधिष्ठिर को इस खेल का जो विवरण बताया है, वह इस प्रकार है,—
: *चार आदमी यह खेल खेलते थे। इसका चित्रपट (बिसात) ६४ घरों का होता था जिसके चारो ओर खेलनेवाले बैठते थे। पूर्व और पश्चिम बैठनेवाले एक दल में और उत्तर दक्षिण बैठनेवाले दूसरे दल में होते थे। प्रत्यक खिलाड़ी के पास एक राजा, एक हाथी, एक घोड़ा, एक नाव और चार बट्टे या पैदल होते थे। पूर्व की ओर की गोटीयाँ लाल, पश्चिम की पीली, दक्षिण की हरी और उत्तर की काली होती थीं। चलने की रीति प्रायः आजकल के ऐसी ही थी। राजा चारों ओर एक घर चल सकता था। बट्टे या पैदल यों तो केवल एक घर सीधे जा सकते थे, पर दूसरी गोटी मारने के समय एक घर आगे तिरछे भी जा सकते थे। हाथी चारों ओर (तिरछे नहीं) चल सकत था। घोड़ा तीन घर तिरछे जाता था। नौका दो घर तिरछे जा सकती थी। मोहरे आदि बनाने का क्रम प्राय; वैसा ही था, जैसा आजकल है। हार जीत भी कई प्रकार की होती थी। जैसे,—सिंहसन, चतुराजी, नृपाकृष्ट, षट्पद काककाष्ट, बृहन्नौका इत्यादि।*

## खेल के नियम

## इन्हें भी देखें
* चतुरंगिणी सेना
* शतरंज

## बाहरी कड़ियाँ
* Chaturanga, from Chess Variants
* Software including the different historical rules variants

श्रेणी:भारत में शतरंज
श्रेणी:भारतीय खोज
सुरभेदी भाषा

Six tones of Vietnamese language.png
अंगूठाकार|एक भाषा के विभिन्न स्वर
**सुरभेदी भाषा** ऐसी भाषा को कहा जाता है जिसमें आवाज़ के सुर के बदलाव के आधार पर शब्दों और वाक्यों का अर्थ बदल जाता हो। चीनी भाषा विश्व की सब से अधिक लोगों द्वारा बोली जाने वाली सुरभेदी भाषा है। भारत में पंजाबी और डोगरी जैसी पश्चिमी पहाड़ी भाषाएँ सुरभेदी होती हैं। कुछ हद तक हर भाषा में सुरों के ज़रिये भावनाओं को प्रकट किया जाता है (जैसे कि ग़ुस्सा या दुख) लेकिन एक ही वर्णों वाले शब्दों का अर्थ सुरों के साथ केवल सुरभेदी भाषाओँ में बदलता है।

## अन्य भाषाओँ में
अंग्रेजी में सुरभेदी भाषाओँ को "टोनल लैंगवेजिज़" (tonal languages) कहते हैं।

## उदहारण
चीनी में "मा" शब्द का अर्थ सुर के बदलाव पर निर्भर करता है -
* ऊंचे लेकिन बिना किसी बदलाव के सुर के साथ "मा" का अर्थ "माँ" है
* चढ़ते हुए सुर के साथ "मा" का अर्थ "भांग" है
* गिर कर फिर चढ़ते हुए सुर के साथ "मा" का अर्थ "घोड़ा" है
* गिरते हुए सुर के साथ "मा" का अर्थ "डाँट" है
* साधारण बिना बदलाव के सुर के साथ "मा" का मतलब है के बोलने वाला एक प्रश्न पूछ रहा है

अगर सुरों के बदलाव को तीरों से दिखाया जाए (↑ उठता हुआ, ↓ गिरता हुआ, ↔ बिना बदलाव के, ↺ गिरकर उठता hua), तो चीनी की एक पंक्ति इस प्रकार हो सकती है -
* चीनी में - 妈妈骂马的麻吗?/媽媽罵馬的麻嗎?
* सुरों के साथ - मामा↔ मा↓ मा↺ दे मा↑ मा?
* अर्थ - क्या माँ घोड़े की भांग को डाँट रही है?

अगर किसी को सुरभेदी भाषाओँ की आदत न हो तो उसे इस पंक्ति में सिर्फ़ "मामा मा मा दे मा मा" का आभास होगा। उसे लगेगा के एक ही "मा" शब्द बार-बार दोहराया जा रहा है जबकि अलग-अलग सुरों की वजह से वास्तव में यहाँ पांच अलग शब्द कहे जा रहे हैं।
 
इसी तरह पंजाबी में भी सुरों का प्रयोग होता है -
* "कोड़ा" बिना किसी सुर बदलाव के "कोड़ा" (यानि "चाबुक") का अर्थ रखता है
* "कोड़ा" गिरकर फिर उठते सुर के साथ "घोड़ा" का अर्थ रखता है
* "कोड़ा" उठते हुए सुर के साथ "कड़वा" का अर्थ रखता है

ध्यान रहे के इन्हें पंजाबी की दोनों (गुरमुखी और शाहमुखी) लिपियों में अलग-अलग लिखा जाता है, लेकिन इनका उच्चारण एक-सा होता है। पंजाबी में पुछा जा सकता है "कोड़ा, कोड़ा के कोड़ा?" - अगर इनके सुर अलग-अलग ठीक से बोले जाएँ तो पंजाबी मातृभाषियों को इसका अर्थ "घोड़ा, चाबुक, या कड़वा?" समझ आ जाएगा जबकि संभव है के ग़ैर-पंजाबियों को लगे के एक ही शब्द तीन दफ़ा कहा गया है।

## इन्हें भी देखें
* चीनी भाषा

## बाहरी कड़ियाँ
* यु-ट्यूब पर "मा" शब्द के प्रयोग से चीनी के सुरों का ख़ुलासा

## सन्दर्भ

श्रेणी:सुरभेदी भाषाएँ
श्रेणी:भाषा-विज्ञान
श्रेणी:हिन्दी विकि डीवीडी परियोजना
*
पामोलीन तेल आयात घोटाला

पामोलीन तेल आयात घोटाले केरल राज्य में वर्ष 1991-92 के दौरान हुई। करुणाकरन था राज्य और सत्तारूढ़ मोर्चे के मुख्यमंत्री यूडीएफ था। यह उसके आगे राज्य के मुख्यमंत्री के रूप में कार्यकाल था पूर्व मुख्य सतर्कता आयुक्त पी.जे. थॉमस. उस समय खाद्य एवं नागरिक आपूर्ति के सचिव थे। थॉमस भारत के सुप्रीम कोर्ट ने सीवीसी के पद से घुमाया गया था क्योंकि अदालत ने पाया कि 8 वें नंबर "श्री थॉमस केरल पामोलीन धारा 13 के तहत विशेष न्यायाधीश, तिरुवनन्तपुरम अपराधों के लिए, के न्यायालय में लंबित मामले में आरोप लगाया गया था (2) 13 (1 के साथ पठित) (भ्रष्टाचार अधिनियम, 1988 के निवारण और 120 बी के तहत धारा घ) "(षड्यंत्र) भारतीय दंड संहिता की।
चित्र:Palm oil production in Jukwa Village, Ghana-04.jpg

केरल सरकार ने मलेशियाई कंपनी से ताड़ के तेल के आयात का फैसला सिंगापुर में अंतरराष्ट्रीय कीमत, जो केरल मंत्रिमंडल द्वारा मंजूर किया गया था ऊपर पावर और एनर्जी लिमिटेड नाम दिया है। आयात की कीमत प्रति टन 405.0 डॉलर है जो प्रति टन 392.25 डॉलर की अंतरराष्ट्रीय कीमत से अधिक था करने के लिए तय की गई थी। आयात आदेश थॉमस, जो तब था केरल के खाद्य सचिव ने हस्ताक्षर किए. जांच एजेंसी के मामले में आरोप पत्र का कहना है कि इस आदेश 2.32 से अधिक कोर के एक सरकारी खजाने को नुकसान का कारण बना. निर्णय करने के लिए पाम तेल के 15,000 टन आयात किया गया था। 
विपक्ष आयात में बेईमानी से रोया. एक सतर्कता मामले करुणाकरन और सात अन्य के खिलाफ सहित Thomas.Thomas दायर किया गया था 2003 में मिली जमानत. एक विशेष देर कश्मीर करुणाकरन ने याचिका छोड़ दिया सुप्रीम कोर्ट रहने proceedings.The अदालत दिसंबर 2010 में उनकी मृत्यु के बाद कश्मीर करुणाकरन के खिलाफ कार्यवाही बंद कर दिया। 
## सीवीसी के निष्कासन
एक बहस थॉमस के खिलाफ नाराजगी जताई सीवीसी के रूप में स्थिति शीर्ष जा रहा है और पाम तेल के मामले में आरोप लगाया. वह आखिर में सुप्रीम कोर्ट ने इस आधार है कि वह भ्रष्टाचार के एक मामले की थी उसके खिलाफ लंबित पर 2011 के फरवरी 3 पर [1] छोड़ने के लिए कहा गया।
## सन्दर्भ
उत्तर प्रदेश राज्य सेतु निगम

**उत्तर प्रदेश राज्य पुल निगम लिमिटेड** उत्तर प्रदेश में पुलों के निर्माण की खुद समानता लाने के लिए 1973 में स्थापित किया गया था। यह उत्तर प्रदेश लोक निर्माण राज्य के एक प्रमुख विभाग पीएसयू के अन्तर्गत आता है। राज्य सरकार द्वारा मंजूर की गई विभिन्न योजनाओं के तहत पुल निगम द्वारा पुलो का निर्माण कर रहे हैं। इस वित्तीय वर्ष में वहाँ 100 पुलों के निर्माण के लिए लक्ष्य रखा है।

## सन्दर्भ

## बाहरी कड़ियाँ
* उत्तर प्रदेश राज्य सेतु निगम का जालस्थल
श्रेणी:उत्तर प्रदेश
लोक लेखा समिति (भारत)

**लोक लेखा समिति** (Public Accounts Committee (PAC)) भारतीय संसद के कुछ चुने हुए सदस्यों वाली समिति है जो भारत सरकार के खर्चों की लेखा परीक्षा (auditing) करती है। यह समिति संसद द्वारा निर्मित है। लोक लेखा समिति, प्राक्कलन समिति (Estimates Committee) की 'जुड़वा बहन' के रूप में जानी जाती है। इस समिति में 22 सदस्य होते हैं, जिसमें 15 सदस्य लोकसभा द्वारा तथा 7 सदस्य राज्य सभा द्वारा एक वर्ष के लिये निर्वाचित किए जाते हैं। लोक लेखा समिति को वर्ष 1921 में ‘भारत सरकार अधिनियम, 1919’ के माध्यम से गठित किया गया था, जिसे ‘मोंटफोर्ड सुधार’ भी कहा जाता है। यह समिति भारत के नियंत्रक महालेखा परीक्षक द्वारा दिये गये लेखा परीक्षण सम्बन्धी प्रतिवेदनों की जाँच करती है। लोक सभा सचिवालय इस समिति के कार्यालय की भूमिका निभाता है। 1967 से स्थापित प्रथा के अनुसार इसके अध्यक्ष के रूप में विपक्ष के किसी सदस्य को नियुक्त किया जाता है। (पहली अध्यक्ष मिनू मसानी).  लोक लेखा समिति  कार्यकाल 1 वर्ष का होता है 

## इन्हें भी देखें
*संसदीय समिति

## बाहरी कड़ियाँ
* http://news.in.msn.com/business/article.aspx?cp-documentid=46411716 प्राक्कलन समिति का अध्यक्ष की नियुक्ति राष्ट्रपति करते हैं  इसका अध्यक्ष विपक्ष का नेता होता है

श्रेणी:संसदीय समितियाँ
श्रेणी:भारतीय संसद
सरस सलिल

**सरस सलिल** हिन्दी की लोकप्रिय पाक्षिक पत्रिका है।
यह पत्रिका समाज के मुद्दे तथा राजनीति पर बेवाक राय रखती है और महिलाओं के बीच काफ़ी लोकप्रिय है. यह पत्रिका साधारण जन के लिए कई कहानियाँ तथा स्वास्थ्य से जुड़े मुद्दे पर प्रकाश डालती है। यह सामान्य वर्ग में काफी लोकप्रिय पत्रिका है।

## बाहरी कड़ियाँ
* Saras Salil eEdition
* eMagazine
* Saras Salil

श्रेणी:हिंदी पत्रिकाएँ
पवाई

**लाई (पवाई)** जो मिज़ोरम के लाई स्वायत्त जिले में रह रहे हैं, लेकिन म्यांमार की आबादी के लिहाज से बहुत बड़ी लाई (चिन) की एक खंड समुदाय है और जिसे भी नाम दिया जा सकता है। अपने मूल के बारे में, वे NEI में किसी भी मंगोलियाई जाति के लोगों के साथ सामान्य वंश साझा करते हैं। इसके अलावा, एक ऐतिहासिक परंपरा यह है कि लाइ एक ऐसे लोग थे जो कभी चीन में रहते थे। वे तिब्बत के पहाड़ों से होते हुए पूर्व की ओर आगे बढ़ते हुए एक प्रमुख आदिवासी बन गए। लाई को चिन राजवंश का मुख्य वृक्ष भी माना जाता है। तथ्य यह है कि चिन हिल्स में आमतौर पर जिस बाइबिल का उपयोग किया जाता है उसे **लाइ-होका बाइबिल** कहा जाता है। यह भी कहा जाता है कि अंग्रेजों के रिकॉर्ड में लखेर (मारा) को निरूपित करने के लिए शेंदू या शेंदू शब्द का इस्तेमाल किया जाता था, जिन्हें लाई की संतान कहा जाता था। मिस्टरोरम राज्य सरकार के अधीन एक सेवानिवृत्त जिला प्रौढ़ शिक्षा अधिकारी **श्री एफ चेवामंगा** जिन्होंने लखेर के कुछ प्रमुखों के साथ एक व्यापक व्यक्तिगत साक्षात्कार किया है, म्यांमार के चिन हिल्स में एक समूह के रूप में बताते हैं, जहां से कुछ ही लोग आए थे। मिजोरम में 18 वीं सदी की शुरुआत में या उससे पहले आए थे ।

## संस्कृति
लाई समृद्ध संस्कृति, रीति-रिवाजों और परंपराओं के लोग हैं जो उनके पड़ोसियों से अलग हैं। उनकी सांस्कृतिक विरासत में भाषा, लोक गीत या लोकगीत, नैतिक और सामाजिक नैतिकता, किंवदंतियां, मिथक, त्यौहार, नृत्य आदि शामिल हैं। उनके सांस्कृतिक मूल्य अभिलेखीय प्रणाली के रूप में अच्छी तरह से संरक्षित हैं। (लाई स्वायत्त जिला परिषद के कला और संस्कृति विभाग, लॉङ्गतलाई से इस संबंध में परामर्श किया जा सकता है)
राष्‍ट्रीय ग्रामीण स्‍वास्‍थ्‍य मिशन

**राष्‍ट्रीय ग्रामीण स्‍वास्‍थ्‍य मिशन** (National Rural Health Mission /एनआरएचएम) भारत सरकार की एक योजना है जिसका उद्देश्‍य देशभर में ग्रामीण परिवारों को बहुमूल्‍य स्‍वास्‍थ्‍य सेवाएं उपलब्‍ध कराना है। इसका ध्‍यान विशेषकर अरुणांचल प्रदेश, असम, बिहार, छत्तीसगढ़, हिमाचल प्रदेश, झारखण्‍ड, जम्‍मू व कश्‍मीर, मणिपुर, मिज़ोरम, मेघालय, मध्‍य प्रदेश, नागालैण्ड, उड़ीसा, राजस्‍थान, सिक्किम, त्रिपुरा, उत्तराखण्‍ड और उत्तर प्रदेश, इन 18 राज्‍यों पर है।

## उद्देश्य
राष्‍ट्रीय ग्रामीण स्‍वास्‍थ्‍य मिशन के मुख्‍य उद्देश्‍य हैं:

* शिशु मृत्‍युदर और मातृत्‍व मृत्‍युदर में कमी लाना
* प्रत्‍येक नागरिक को लोक स्‍वास्‍थ्‍य सेवाओं तक पहुंच सुलभ कराना
* संचारी और असंचारी रोगों की रोकथाम व नियंत्रण
* जनसंख्‍या नियंत्रण के साथ-साथ लिंग व जन सांख्यिकीय संतुलन सुनिश्चित करना
* स्‍वस्‍थ जीवनचर्या और आयुष (बाहरी वेबसाइट जो एक नई विंडों में खुलती हैं) के माध्‍यम से वैकल्पिक औषधी पद्धतियों को प्रोत्‍साहित करना

इस मिशन का उद्देश्‍य पंचायती राज संस्‍थानों का सुदृढ़ीकरण करके और प्राधिकृत महिला स्‍वास्‍थ्‍य कार्यकर्ताओं (आशा) के माध्‍यम से उच्‍चीकृत स्‍वास्‍थ्‍य देखभाल तक पहुंच को बढ़ावा देकर अपने उद्देश्‍य को प्राप्‍त करना है। इसके द्वारा वर्तमान प्रा‍थमिक स्‍वास्‍थ्‍य केंद्रों, सामुदायिक स्‍वास्‍थ्‍य केंद्रों और जिला स्‍वास्‍थ्‍य मिशनों को सुदृढ़ बनाने और गैर सरकारी संगठनों का अधिकतम उपयोग करने की योजना है।

## सन्दर्भ

## बाहरी कड़ियाँ
* राष्‍ट्रीय ग्रामीण स्‍वास्‍थ्‍य मिशन का जालघर
* राष्‍ट्रीय ग्रामीण स्‍वास्‍थ्‍य मिशन
* राष्ट्रीय ग्रामीण स्वास्थ्य मिशन क्या है?
* राष्ट्रीय ग्रामीण स्वास्थ्य मिशन (एन आर एच एम)
* ग्रामीण स्वास्थ्य मिशन कार्यकर्ताओं मे प्रशिक्षण की भारी कमी (हिन्दी चिट्ठा 'स्वास्थ्य सबके लिये')

श्रेणी:स्वास्थ्य
लंदन जूलॉजिकल गार्डन्स

लंदन जूलोंजिकल गार्डन दुनिया का सबसे पुराना साइंटिफिक जू है, जिसे वर्ष १८२८ में २७ अप्रैल को लंदन में खोला गया था। लंदन में यह रीजेन्ट्स पार्क के उत्तरी छोर पर वेस्टमिंस्टर सिटी व केमडन के बीच स्थित है। शुरुआत में इसे सिर्फ जूलोंजिकल सोसाइटी ऑफ़ लंदन के सदस्यों के लिए ही खोला गया था। इस सोसाइटी की स्थापना वर्ष १९२६ में स्टेमफोर्ड रैफल्स ने कुछ विज्ञानियों के साथ मिलकर की थी, जिनका मकसद तुलनात्मक रूप से आजाद माहौल में जीव- जन्तुओ पर शोध करना था। वर्ष १८४७ में इस जूलोंजिकल गार्डन को जनता के लिए पहली बार खोला गया। बहरहाल, यह पहला साइंटिफिक जू तो है ही, इसके अलावा इस जू में पहला रेप्टाइल हाउस (१८४९), पहला पब्लिक एक्वेरियम (१८५३), पहला इंसेक्ट हाउस (१८८१) व पहला चिल्ड्रन जू (१९३८) भी स्थापित किया गया। ३६ एकड़ इलाके में फैले इस जूलोंजिकल गार्डन में बीस साल पहले तक तकरीबन ७००० जानवर थे, लेकिन आज यहाँ साढ़े सात सौ से ज्यादा प्रजातियों के तकरीबन सत्रह हजार जीव- जन्तुओ का बसेरा है। यहाँ १३० से ज्यादा प्रजातियों से जुडी प्रजनन परियोजनाए भी चल रही है। ब्रेवार्ड चिड़ियाघर लीनियर पार्क रोजाना सुबह 7:00 बजे से शाम 7:00 बजे तक खुला रहता है।

## इतिहास
**1828–1938**

जूलॉजिकल सोसाइटी ऑफ लंदन (ZSL) की स्थापना 1826 में सर स्टैमफोर्ड रैफल्स और सर हम्फ्री डेवी ने की थी। जिन्होंने चिड़ियाघर के लिए भूमि प्राप्त की और रैफल्स की उसी वर्ष बाद में 5 जुलाई को उनके जन्मदिन पर दौरे से मृत्यु होने से पहले योजनाओं को देखा।उनकी मृत्यु के बाद, हेनरी पेटी-फिट्ज़मौरिस, लैंसडाउन के तीसरे मार्केस ने इस परियोजना को अपने हाथ में ले लिया और पहले पशु घरों के निर्माण का पर्यवेक्षण किया।

**द्वितीय विश्व युद्ध 1939-1945**

द्वितीय विश्व युद्ध की शुरुआत के बाद, लंदन चिड़ियाघर को एक सप्ताह से अधिक समय के लिए कई बार बंद कर दिया गया था, पहली बार 3 सितंबर 1939 को सुबह 11:00 बजे, जब सभी प्राणिस्थानों को सरकारी आदेश द्वारा बंद कर दिया गया था। सुरक्षा के लिए युद्ध के दौरान मूल्यवान जानवरों को व्हिपस्नेडे चिड़ियाघर में स्थानांतरित कर दिया गया था। 27 सितंबर 1940 को, उच्च विस्फोटक बमों ने रोडेंट हाउस, सिवेट हाउस, माली के कार्यालय, प्रचार शेड, उत्तरी गेट और ज़ेबरा हाउस को नुकसान पहुंचाया। जनवरी 1941 में, ऊंट हाउस भी मारा गया था, और व्यापक बमबारी के कारण मई 1943 तक मछलीघर नहीं खुल सका था। घटनाओं के दौरान किसी भी जानवर को नुकसान नहीं पहुँचाया गया था, हालांकि एक ज़ेबरा, एक मादा गधा, और उसका बच्चा बमबारी के दौरान चिड़ियाघर से भाग गए थे

## सन्दर्भ
तूवा

**तूवा**, जिसका सरकारी नाम **तूवा गणतंत्र** (तूवी: Тыва Республика तिवा रयिसपुब्लिका) है, मध्य एशिया के दक्षिणी साइबेरिया क्षेत्र में स्थित रूस का एक राज्य है जो रूस की संघ व्यवस्था में गणतंत्र की हैसियत रखता है। भौगोलिक दृष्टि से तूवा ठीक एशिया के महाद्वीप के भौगोलिक केंद्र में बैठता है। तूवा की सरहदें कुछ अन्य रूसी राज्यों से लगतीं हैं और दक्षिण की ओर मंगोलिया से लगतीं हैं। तूवा की राजधानी किज़िल है। इस राज्य में अधिकतर लोग तूवी भाषा बोलते हैं, हालांकि की रूसी भी कई लोगों द्वारा समझी और बोली जाती है। १९४४ तक तूवा एक **तन्नू तूवा** नाम का अलग राष्ट्र था, लेकिन १९४४ में इसका रूस और सोवियत संघ में विलय हो गया।

## अन्य भाषाओँ में
thumb|तूवा में एक यर्ट खेमा
thumb|तूवा में कुश्ती
* रूसी में तूवा को "रयिसपुब्लिका तिवा" (Тыва Республика) कहते हैं
* तूवी में तूवा को "तिवा रयिसपुब्लिका" (Респу́блика Тыва́) कहते हैं
* मंगोल में तूवा को "बुग्द नाइरमदाख़ तूवा उल्स" (Бүгд Найрамдах Тува Улс) कहते हैं

## धर्म

बौद्ध धर्म तूवा का प्रमुख धर्म है जो करीब 62% है।

## भूगोल
तूवा की राजधानी, किज़िल, एशिया के भौगोलिक ह्रदय (यानि बिलकुल बीच) में स्थित है। पूर्वी तूवा थोड़ी ऊंचाई पर और वनों से हरा-भरा है, जबकि पश्चिमी तूवा निचली ज़मीन वाला शुष्क इलाक़ा है। तूवा का क्षेत्रफल १७०,४२७ वर्ग किमी है (यानि लगभग भारत के कर्नाटक राज्य से ज़रा छोटा)। २००२ में तूवा में ३०५,९०० लोगों की आबादी थी। तूवा में क़रीब ८,००० नदियाँ हैं जो लगभग सारी की सारी येनिसेय नदी में मिल जाने वाली धाराएँ हैं। तूवा में ज़मीन से निकलने वाले कई पानी के चश्मे भी हैं।

### सीमाएं
* रूस के अन्य राज्य जिनकी सीमाएं तूवा से मिलतीं हैं: ख़कासिया गणराज्य, क्रास्नोयार्स्क क्राय, इर्कुत्स्क ओब्लास्त, बुर्यातिया गणराज्य, अल्ताई गणराज्य
* अंतर्राष्ट्रीय सीमाएँ: मंगोलिया के साथ १,३०५ किमी (८११ मील) लम्बी सीमा

### पहाड़-पर्वत
तूवा का ८०% इलाक़ा पहाड़ी है। पूरा राज्य दो पर्वत शृंखलाओं से घिरा हुआ है - सायन पर्वत शृंखला और तन्नू ओला पर्वत शृंखला

### मौसम
साइबेरिया में होने की वजह से तूवा एक ठंडा इलाक़ा है। जनवरी में औसत तापमान -३२° सेंटीग्रेड रहता है और जुलाई में +18° सेंटीग्रेड।

## इन्हें भी देखें
* साइबेरिया
* मंगोलिया
* मध्य एशिया
* रूस के गणतंत्र

## सन्दर्भ

श्रेणी:तूवा
श्रेणी:साइबेरिया
श्रेणी:रूस
श्रेणी:मध्य एशिया
श्रेणी:रूस के प्रशासनिक विभाग
श्रेणी:रूस के गणतंत्र
श्रेणी:हिन्दी विकि डीवीडी परियोजना
केन्द्रीय उपकरण अभिकल्पन संस्थान

**केन्द्रीय उपकरण अभिकल्पन संस्थान** (Central Institute of Tool Design) उपकरण इंजीनियरी में विशिष्ट शिक्षण प्रोग्राम चलाने वाला एशिया का प्रमुख संस्थान है। इसका मुख्य संस्थान हैदराबाद में स्थित है। इसके अन्य दो कैम्पस क्रमशः विजयवाड़ा एवं चेन्नै में स्थित हैं।

## बाहरी कड़ियाँ
* Official site

संस्थान, केन्द्रीय उपकरण अभिकल्पन
तिमोर द्वीप

**तिमोर**, दक्षिण पूर्व एशिया के समुद्री छोर के दक्षिणी सिरे पर और तिमोर सागर के उत्तर में स्थित एक द्वीप है। यह द्वीप स्वतंत्र राष्ट्र पूर्वी तिमोर और इंडोनेशियाई प्रांत पूर्वी नुसा तेंगारा के एक भाग पश्चिमी तिमोर के बीच विभाजित है। द्वीप का भूक्षेत्र 30777 वर्ग किलोमीटर है। तिमोर शब्द मलय भाषा के शब्द तिमूर पर आधारित है जिसका अर्थ मलय भाषा में "पूर्व" (दिशा) होता है, ऐसा इसे इसलिए कहा जाता है क्योंकि यह द्वीपों की श्रृंखला के पूर्वी छोर पर स्थित है।

## परिचय
तिमोर मलय पुंजद्वीप के लघु-सुंडा-द्वीपसमूह (Lesser Sunda islands) का सबसे बड़ा एवं पूर्वी द्वीप है तथा यह मुख्य द्वीप से साबू सागर तथा ओंबई जलडमरूमध्य द्वारा और आस्ट्रेलिया से टीमॉर सागर द्वारा अलग है।

राजनीतिक दृष्टि से यह 'पश्चिमी तिमोर' एवं 'पूर्वी तिमोर' दो भागों में विभाजित है। पश्चिमी भाग, ५,१२० वर्ग मील, इंडोनेशिया (पहले यह डचों के अधिकार में था) के अधिकार में है तथा पूर्वी भाग, ७,३५० वर्ग मील, सन् २००२ से एक स्वतंत्र राष्ट्र है (पहले यह पुर्तगाल का उपनिवेश था)। यह ३०० मील लंबा एवं ६० मील चौड़ा है, जिसका क्षेत्रफल लगभग १२,४७० वर्ग मील है। इसका समुद्री किनारा खड़ा, ढालुआ तथा अगम्य है, क्योंकि किनारों के चारों ओर मूँगे की चट्टाने पाई जाती है। यहाँ पर सर्वत्र पर्वतश्रेणियाँ हैं, जो ज्वालामुखीय उत्पत्ति की हैं। इसकी एक चोटी, माउंट ऐटलास, १२,००० फुट से भी अधिक ऊँची है। इसके भीतरी भाग के बारे में जानकारी कम है। यहाँ पर अन्य पूर्वी द्वीपों की अपेक्षा कम वनस्पतियाँ पाई जाती हैं। किनारों पर कृषि होती है। इसमें भी दक्षिणी किनारे की अपेक्षा उत्तरी किनारे पर अधिक कृषि की जाती है। यहाँ पर घरेलू उपयोग के लिए कहवा, धान, चीनी तथा नारियल उगाया जाता है। कुछ मात्रा में चंदन, मोम, कछुए का कवच एवं कहवा बाहर निर्यात किया जाता है। यहाँ के अधिकांश निवासी पैपुआ जाती के लोग हैं, जिनमें मलय, पालिनेशियाई तथा नीग्रो जातियों का संमिश्रण है। यहाँ का अधिकांश व्यापार चीनियों के अधिकार में है। इंडोनेशियाई भाग की राजधानी कुंपांग है।

## सन्दर्भ

श्रेणी:तिमोर द्वीप
श्रेणी:हिन्द महासागर के द्वीपसमूह
श्रेणी:तिमोर
श्रेणी:दक्षिण पूर्व एशिया
श्रेणी:इण्डोनेशिया
पानी का चश्मा

[thumb|upright|[संयुक्त राज्य अमेरिका|अमेरिका के मिशिगन राज्य में स्थित मैकिनैक द्वीप पर एक चश्मा]] **सोता** या **पानी का चश्मा** ऐसी जगह को बोलते हैं जहाँ ज़मीन में बनी दरार या छेद से ज़मीन के भीतर के किसी जलाशय का पानी अनायास ही बाहर बहता रहता है।नौला (naula) उत्तराखंड में पारंपरिक जल स्रोत है, जिसे स्थानीय लोग धार्मिक रूप से भी पूजते हैं।

## अन्य भाषाओँ में
* कश्मीरी में चश्मे को "नाग" बोलते हैं। कई कश्मीरी जगहों के नाम में यह आता है जैसे अनंतनाग (यानि वह स्थान जहाँ चश्मे ही चश्मे हों) और कोकरनाग (यानि मुर्ग़ी वाला चश्मा - संस्कृत में मुर्ग़ी को "कुक्कुट" बोलते हैं और कश्मीरी में उससे मिलता जुलता "कोकर" शब्द है)
* फ़ारसी में चश्मे को "चश्मा" (چشمہ) ही बोलते हैं
* अंग्रेज़ी में चश्मे को "स्प्रिंग" (spring) बोलते हैं
* कुमाऊँनी में इन्हें "नौला" कहा जाता है। पहाड़ी ग्रामीण इलाकों में पेयजल की आपूर्ति के ये प्रमुख साधन हैं।

## चश्मों की उत्पत्ति
चश्मे अक्सर ऐसे क्षेत्रों में बनते हैं जहाँ धरती में कई दरारें और कटाव हो जिनमें बारिश, नदियों और झीलों का पानी प्रवेश कर जाए। फिर यह पानी जमीन के अन्दर ही प्राकृतिक नालियों और गुफाओं में सफ़र करता हुआ किसी और जगह से ज़मीन से चश्मे के रूप में उभर आता है। कभी-कभी ज़मीन के अन्दर पानी किसी बड़े जलाशय में होता है जो दबाव के कारण या पहाड़ी इलाक़ों में ऊंचाई से नीचे आते हुए ज़मीन के ऊपर चश्मों में से फटकर बाहर आता है।

## इन्हें भी देखें
* मणिकर्ण, हिमाचल प्रदेश का चश्मों के लिए प्रसिद्ध शहर
* वेरीनाग, जिसे कश्मीर में झेलम नदी का स्रोत माना जाता है

श्रेणी:पानी के चश्में
श्रेणी:जलसमूह

श्रेणी:हिन्दी विकि डीवीडी परियोजना
पर्ल टावर

**पर्ल टावर** एक ७० तलीय २७४ मीटर ऊँची एक गगनचुम्बी इमारत है, जो पनामा नगर, पनामा में निर्माणाधीन है। इसका निर्माण कार्य दिसम्बर २००९ तक पूरा होना था।

श्रेणी:पनामा नगर
श्रेणी:गगनचुम्बी अट्टालिकाएँ
समानुक्रमण

किसी लिखित सूचना या दस्तावेज को किसी विशेष क्रम में व्यवस्थित करने को **समानुक्रमण** (Collation) कहते हैं। 

उदाहरण के लिए, 
:**असमानुक्रमित शब्द** : मोहन, राकेश, गौतम, कैलाश, विक्रम, आदित्य
:**समानुक्रमित आंकड़ा** : आदित्य, कैलाश, गौतम, मोहन, राकेश, विक्रम

समानुक्रमण की कई विधियाँ हैं। लैटिन लिपि पर आधारित भाषाओं के आंकड़ों का समानुक्रमण अल्फाबेट के क्रम पर आधारित होता है किन्तु देवनागरी तथा अन्य भारतीय भाषाओं में समानुक्रमण करने के लिए केवल वर्णक्रम पर्याप्त नहीं है। इनमें 'व्यंजन+मात्रा' को एक इकाई मानकर दो शब्दों या वाक्यांशों की तुलना की जाती है।

आजकल समानुक्रमण करने के लिए संगणक का प्रयोग किया जाता है। समानुक्रमण के लिए भाषा एवं लिपि के अनुसार अलग-अलग क्रम व विधियाँ हैं। लैटिन लिपि पर आधारित भाषाओं का समानुक्रमण वर्णक्रम (अल्फाबेटिकल आर्डर) पर आधारित होता है जबकि ब्राह्मी लिपि पर आधारित लिपियों वाली भाषाओं (भारतीय लिपियाँ, थाई, बर्मी आदि) में समानुक्रमण कुछ जटिल है। चीनी भाषा के लिए समानुक्रमण के लिए भी अलग विधि है।

## इन्हें भी देखें
* यूनिकोड समानुक्रमण अल्गोरिद्म (Unicode collation algorithm)

## बाहरी कड़ियाँ
* Hindi Collation Chart (Mimer SQL)
* UCA Devanagari Collation Chart (यूनिकोड कान्सोर्शियम)
* UCA Devanagari Collation Chart (Mimer SQL)
* '''Collation Sequence in Nepali'''
* Indic Languages vs Collation
* ssues in Indic Language Collation
* Unicode Collation Algorithm: Unicode Technical Standard #10
* UCA Devanagari Collation Chart 
* Sorting it all out: An introduction to collation
* Typographical collation for many languages, as proposed in the List module of Cascading Style Sheets.
* Collation Charts: Charts demonstrating language-specific sorting orders in various operating systems and DBMS

**औजार :**
* ICU Locale Explorer An online demonstration of the Unicode Collation Algorithm using International Components for Unicode
* msort A sort program that provides an unusual level of flexibility in defining collations and extracting keys.

श्रेणी:वर्णानुक्रमण
श्रेणी:भाषा संसाधन
बच्चे मनोरंजन

**बच्चे मनोरंजन**(जापानी: ベビー・エンターテインメント, अंग्रेजी: Baby Entertainment) जापान वयस्क वीडियो में एक विक्रेता उत्पादन होता है।

## इन्हें भी देखें
* आरा मूत्र फटना

## बाहरी कड़ियाँ
* बच्चे मनोरंजन घर

श्रेणी:जापान वयस्क वीडियो उत्पादन कंपनी
संघ (प्रशासन)

thumb|300px|हरे रंग में वह राष्ट्र हैं जिनकी प्रशासन प्रणाली संघ पर आधारित है
एक **संघ** या **फेडरेशन**, (जिसे **संघीय राज्य** भी कहते हैं), एक राजनीतिक सत्त्व हैं, जो किसी केन्द्रीय (संघीय) सरकार के अंतर्गत आंशिक रूप से स्वशासित राज्यों या क्षेत्रों के संघ (यूनियन) से चिन्हित होता हैं।

**संघ** या **फेडरेशन** ऐसा राष्ट्र है जिसमें बहुत से स्वराजित राज्य, प्रदेश या देश एक केंद्रीय सरकार के अधीन गठित होते हैं। सोवियत संघ के कुछ राज्यों (जैसे के बेलारूस) को अपनी विदेश नीति चलाने का अधिकार था लेकिन संयुक्त राज्य अमेरिका के राज्यों को यह अधिकार नहीं है। संयुक्त राज्य अमेरिका के हर राज्य को अपना अलग संविधान, राज्यगान और झंडा रखने का अधिकार है

## फेडरेशन तथा कनफेडरेशन का भेद
### फेडरेशन
# दो या अधिक संघटको का औपचारिक संगठन
# सम्प्रभु तथा स्वतंत्र परंतु उसके संघटक सम्प्रभु तथा स्वतंत्र नहीं होते
# संघटक संघ से स्वतंत्र होने की शक्ति नहीं रखते है
# संघ तथा उसके निवासियो के मध्य वैधानिक सम्बन्ध होता है नागरिको के अधिकार तथा कर्तव्य होते है
#शक्ति विभाजन रहता है 
#उदाहरण के रूप में भारत एक फेडरेशन है

### कनफेडरेशन
# दो या अधिक संघटको का ढीला संगठन रास्त्र मण्डल
# संघटक सम्प्रभु तथा स्वतंत्र होते है परंतु खुद कनफेडरेशन में ये गुण नहीं होते है
# संघटक स्वतंत्र होने की शक्ति रखते है
# निवासी परिसंघ के नागरिक नहीं होते बल्कि उसके संघट्को के नागरिक होते है

## इन्हें भी देखें
* परिसंघ (प्रशासन)

श्रेणी:राजनीति
श्रेणी:प्रशासन
श्रेणी:हिन्दी विकि डीवीडी परियोजना
श्रेणी:संवैधानिक राज्य प्रकार
कन्या शिशु हत्या

**कन्या शिशु हत्या** नवजात कन्याओं का सोचा-समझा हत्या है। कन्या शिशु हत्या के इतिहास वाले देशों में, लिंग-चयनात्मक गर्भपात की आधुनिक प्रथा पर अक्सर एक मुद्दे के रूप में चर्चा की जाती है। कन्या शिशु हत्या चीन, भारत और पाकिस्तान जैसे कई देशों में चिंता का एक प्रमुख कारण है। यह तर्क दिया गया है कि पितृसत्तात्मक समाजों में महिलाओं को जिस निम्न स्थिति में देखा जाता है, वह महिलाओं के प्रति पूर्वाग्रह उत्पन्न करती है।
## सन्दर्भ

श्रेणी:समाज
श्रेणी:सामाजिक प्रथा
श्रेणी:लिंग विभेद
श्रेणी:नारीवाद
श्रेणी:जनसंख्या
श्रेणी:जनसंख्या भूगोल
दत्तात्रेय विष्णु आप्टे

**दत्तात्रेय विष्णु आप्टे** (जन्म संo 1880, मृत्यु संo 1943) महान स्वतंत्रता संग्राम सेनानी, पत्रकार एवं इतिहासकार थे। आपकी प्रारंभिक शिक्षा जमखिंडी में हुई। 1902 में पूना के फर्ग्युसन कालेज से बी. ए. की उपाधि प्राप्त की। राष्ट्रीय आंदोलन के समय आप बंगभंग की घटना से विशेष प्रभावित हुए। इस समय आपने अपने यवतमाल के राष्ट्रीय विद्यालय में अध्यापन का कार्य स्वीकार कर लिया जो आपकी राष्ट्रीय भावना के ही अनुकूल था। 'हरिकिशोर' साप्ताहिक में विचार प्रवर्तक लेख लिखकर आपने जनता में जागृति उत्पन्न करने का प्रयत्न किया। यह पत्र सरकारी दमन नीति के कारण अधिक चल न सका। इसके बाद आप बंबई के दैनिक 'राष्ट्रमत' के संपादकीय विभाग में रहे। इस पत्र के भी शीघ्र ही बंद हो जाने से आपने पुनः अध्यापन का कार्य शुरु किया, इस बार गोवा में। यहीं पर आपने पोर्तुगीज भाषा का अध्ययन किया। प्रथम महायुद्ध के समय वहाँ पर आपके लिए रहना असंभव हो जाने से आप पूना चले आए और मृत्युपर्यंत वहीं रहे।

पूना में आप कुछ दिनों तक 'चित्रमय जगत्‌' और 'शालापत्रक' के संपादक रहे। असहयोग आंदोलन के समय उक्त पत्रों के व्यवस्थापकीय विभाग से मतभेद हो जाने के कारण आपने त्यागपत्र दे दिया। इसके बाद आप 'आनंदाश्रम' प्रेस के व्यवस्थापक रहे। इसी समय आपने 'मुधोलच्या राजघराण्या का इतिहास' लिखा1

अपने गुरु इतिहासाचार्य राजवाड़े की तरह आपकी भी राष्ट्रभक्ति ऐतिहासिक चिंतन और दर्शन पर आधारित थी। ऐतिहासिक अन्वेषण का उद्देश्य सत्य का दर्शन हो, ऐसा आप मानते थे। आप कहते थे कि ऐतिहासिक चिंतन का आधार शास्त्रशुद्ध होना चाहिए क्योंकि राष्ट्र की सच्ची संपत्ति वही है। इतिहास का अध्ययन इसी दृष्टि से आपने किया। इसके साथ ही साथ इसी दिशा में प्रयत्नशील अनेक विद्याव्यासंगियों को आपने प्रेरणा दी और उनका पथप्रदर्शन किया।

## कृतियाँ
आपके ग्रंथों में इतिहासमंजरी, श्रीरंगमपट्टणची मोहीम, शिवचरित्र प्रदीप, घोरपड्ध्रेण्याचा इतिहास, पत्रसारसंग्रह आदि महत्वपूर्ण हैं। पूना के भारतीय इतिहास संशोधन मंडल ने आपके कार्य की महत्ता को समझकर आपको अपना आजन्म सदस्य बनाया तथा संस्था के उपसभापति के रूप में आपकी नियुक्ति कर आपको गौरवान्वित किया।

इतिहास के अतिरिक्त आप गणित और ज्योतिष में भी विशेष रुचि रखते थे। शिवाजी के समय ज्योतिष से संबंधित शोध कार्यों पर आपने प्रकाश डाला। खरे जंत्री (तालिका) का महत्व इतिहास के लिये आवश्यक बताया तथा करणकौस्तुभ, बीजगणित, लीलावती इत्यादि ग्रंथों का वितरण भी आपने ही किया। भास्कराचार्य के संस्कृत ग्रंथों का टीकासहित सुबोध मराठी अनुवाद आपका ही किया हुआ है।

श्रेणी:इतिहासकार
लक्ष्मण श्रीधर वाकणकर

**लक्ष्मण श्रीधर वाकणकर** भारत के प्रसिद्ध लिपिकार थे। उन्होने 'गणेश-विद्या' नामक पुस्तक में अपने संशोधन से यह सिद्ध किया कि भारतीय लिपि का उद्गम भारत में ही हुआ है तथा ध्वन्यात्मक आधार पर लेखन परम्परा वेद काल से विद्यमान थी, जिसकी पुष्टि अनेक पुरातत्वीय साक्ष्यों से भी होती है।

## बाहरी कड़ियाँ
* गणेश-विद्या

श्रेणी:लिपिकार
विष्णु सीताराम सुकथंकर

**विष्णु सीताराम सुकथंकर** (1887-1943) संस्कृत के विद्वान एवं भाषावैज्ञानिक थे।

## परिचय
प्रारंभिक शिक्षा मराठा हाईस्कूल तथा सेंट जेवियर कॉलज (बंबई) में प्राप्त करने के बाद ये केंब्रिज चले गए, जहाँ इन्होंने गणित में एम.ए. किया। तत्पश्चात्‌ इनका रुझान भाषा विज्ञान एवं संस्कृत साहित्य के अध्ययन की ओर हो गया और ये बर्लिन जा पहुँचे। वहाँ इन्हें प्रोफेसर लूडर्स के अधीन भाषा विज्ञान की विधाओं में अच्छा प्रशिक्षण प्राप्त हुआ। इनके शोध प्रबंध का शीर्षक था 'डाई ग्रैमैटिक शाकटायनाज'। इसमें इन्होंने शाकटायनकृत व्याकरण के प्रथम अध्याय के प्रथम पाद का सटीक विवेचन किया। भारत लौट आने के बाद इनकी नियुक्ति पुरातत्वीय पर्यवेक्षण विभाग में सहायक अधीक्षक के पद पर हो गई। यहाँ इन्होंने कितने ही पूर्व मध्यकालीन शिलालेखों का उद्वाचन और स्पष्टीकरण किया तथा उसे 'एपिग्रैफिआ इंडिका' में प्रकाशित कराया। इसके सिवा इन्होंने सातवाहन राजवंश के इतिहास पर कई महत्वपूर्ण लेख लिखे और महाकवि भास आदि का सम्यक्‌ विवेचन किया।

श्री सुकथंकर की प्रतिभा का पूर्ण विकसित रूप उस समय प्रकट हुआ जब सन्‌ 1925 में इन्होंने भाण्डारकर प्राच्य शोध संस्थान में 'महाभारत मीमांसा' के प्रधान संपादक के रूप में काम करना आरंभ किया। इन्होंने बड़े धैर्य और बड़े परिश्रम के साथ कार्य करते हुए अद्भुत समीक्षात्मक विदग्धता का परिचय दिया और मूल पाठ संबंधी विवेचन की ऐसी विधाएँ प्रस्तुत कीं जिनका प्रयोग उस महाकाव्य के संपादन में कारगर रूप से किया जा सकता था। इनका शुरू में ही यह विश्वास हो गया था कि शास्त्रीय भाषा विज्ञान के जो सिद्धांत यूरोप में निश्चित हो चुके हैं, वे उनके लक्ष्य के लिए पूर्णत: उपयोगी नहीं हो सकते। इनका उद्देश्य इस ग्रंथ के उस प्राचीन मूल पाठ का निर्धारण करना था, जो उपलब्ध विभिन्न पांडुलिपियों के पाठभेदों का उदारतापूर्वक किंतु सावधानी से प्रयोग करने पर उचित जान पड़े। महाभारत मीमांसा (1933) के उपोद्धात में इन्होंने इस संबंध में अपने विचार बड़ी योग्यता से प्रस्तुत किए हैं। इस ग्रंथ के लिए दो पर्वों- आदि पर्व तथा आरण्यक पर्व-का संपादन उन्होंने स्वयं किया था।

बंबई विश्वविद्यालय के तत्वावधान में श्री सुकथंकर महाभारत पर चार व्याख्यान देने वाले थे किंतु तीसरे व्याख्यान के ठीक पहले उनका देहावसान हो गया। ये व्याख्यान इनकी मृत्यु के बाद प्रकाशित किए गए। वास्तव में इनके निधन के दो वर्ष के भीतर ही इनकी सभी रचनाएँ दो जिल्दों में प्रकाशित कर दी गईं। ये अमरीकी प्राच्य संस्था के सम्मानित सदस्य थे तथा प्राग के प्राच्य संस्थान के भी सदस्य थे।

## सन्दर्भ

## इन्हें भी देखें
*भाण्डारकर प्राच्य शोध संस्थान

## बाहरी कड़ियाँ
*On the meaning of the Mahabharata (विष्णु सीताराम सुकथंकर)

श्रेणी:भाषा वैज्ञानिक
श्रेणी:संस्कृत के विद्वान
मोज़ा

**मोज़ा**(अंग्रेजी: stocking) से पैर को आते हैं, या एक कमर चौड़ा पहनना मोज़े कहलाता हैं। यह मुख्य रूप से रेशम या नायलॉन का बना होता है।

thumb|right|250px|मोज़ा

## इन्हें भी देखें
* मोज़ा बुत

श्रेणी:मोज़ा
यौन प्रतीकात्मकता

किसी निर्जीव वस्तु या अ-यौनांग के माध्यम से यौन लक्ष्य की प्राप्ति **यौन प्रतीकात्मकता** ( Sexual fetishism या erotic fetishism) कहलाती है। 

thumb|right|250px|पाद-आकर्षण : सबसे अधिक यौनाकर्षक चीजों में से है।
## पैर बुत
ऐसा कहा जाता है कि यह पैर के प्रति किसी महत्वपूर्ण और अप्राकृतिक इच्छा को व्यक्त करता है।  गैर-यौन अंगों और शरीर के अन्य हिस्सों में, फुट फेटिश यौन इच्छा का सबसे आम प्रकार है जिसका शरीर के यौन अंगों से कोई संबंध नहीं है।
250x250px|अंगूठाकार|दाएँ|पैर बुत

श्रेणी:यौनाचार
श्रेणी:काम
कलकत्ता दंगा

भारत की स्वतन्त्रता के पूर्व मुस्लिम लीग द्वारा 'सीधी कार्यवाही' की घोषणा से १६ अगस्त सन् १९४६ को कोलकाता में भीषण दंगे शुरु हो गये। इसे **कलकत्ता दंगा** या **कलकत्ता का भीषण हत्याकांड** (Great Calcutta Killing) कहते हैं।

'सीधी कार्रवाई' मुस्लिम लीग द्वारा पाकिस्तान की माँग को तत्काल स्वीकार करने के लिए चलाया गया अभियान था। यह 16 अगस्त 1946 को प्रारम्भ हुआ, जब मुस्लिम लीग तथा बंगाल के तत्कालीन मुख्यमंत्री सोहराबर्दी के उकसाने पर कलकत्ता तथा बंगाल और बिहार के सीमावर्ती क्षेत्रों में मुसलमानों ने भीषण दंगे छेड़ दिए। 72 घंटों के भीतर बीस हजार से अधिक हिन्दू लोग मारे गए, तीस हजार से अधिक गंभीर रूप से घायल हुए और कई लाख हिन्दू बेघर हो गए। कई मासूम हिन्दू लड़कियों तथा महिलाओं का सामूहिक बलात्कार उनके परिजनों के सामने किया गया तथा उन्हें और उनके परिवार को काट कर मुस्लिम लीग ने अपनी मजहबी ताकत का प्रदर्शन किया। 
ब्रिटिश और कांग्रेस दोनों को मुस्लिमों की ताकत दिखाने के लिए मुस्लिम लीग काउंसिल द्वारा 'डायरेक्ट एक्शन' की घोषणा की गई थी, जिसमे हिन्दुओं तथा सिक्खों का नरसंहार किया गया था।

1940 के दशक में भारत की संविधान सभा में मुस्लिम लीग और भारतीय राष्ट्रीय कांग्रेस दो सबसे बड़ी राजनीतिक दल थे। ब्रिटिश राज से भारतीय नेतृत्व में सत्ता के हस्तांतरण की योजना बनाने के लिए 1946 के कैबिनेट मिशन ने भारत के नए डोमिनियन और इसकी सरकार की रचना की प्रारंभिक योजना का प्रस्ताव दिया। हालांकि, जल्द ही ब्रिटिश राज को हिंदू बहुमत वाले भारत में विभाजित करने और मुस्लिम बहुमत वाले पाकिस्तान मुस्लिम लीग द्वारा प्रस्तावित एक वैकल्पिक योजना थी। कांग्रेस ने वैकल्पिक प्रस्ताव को खारिज कर दिया। मुस्लिम लीग ने 16 अगस्त को एक सामान्य हड़ताल (हार्टल) की योजना बनाई, .
इसे अस्वीकार करने के लिए इसे प्रत्यक्ष कार्य दिवस कहा, और एक अलग मुस्लिम मातृभूमि की मांग पर जोर दिया।

उन दिनों में बंगाल की स्थिति विशेष रूप से जटिल थी। प्रांत में, मुसलमानों ने अधिकांश आपश्चात्ी का प्रतिनिधित्व किया (56%, मुसलमान और 42% हिन्दू) मुसलमान ज्यादातर पूर्वी हिस्से में केंद्रित थे। [10] इस जनसांख्यिकीय संरचना और विशिष्ट घटनाओं के परिणामस्वरूप, यह प्रांत एकमात्र ऐसा था जिसमें एक मुस्लिम लीग सरकार 1935 में यूरोपियों के साथ गठबंधन में शुरू हुई प्रांतीय स्वायत्तता योजना के तहत सत्ता में थी, और कांग्रेस से मजबूत विरोध के बाधा के खिलाफ , भारतीय कम्युनिस्ट पार्टी और एक हिंदू राष्ट्रवादी पार्टी, हिंदू महासभा से भी। नतीजतन, कलकत्ता के निवासियों, 64% हिंदुओं और 33% मुसलमानों को तब दो अत्यधिक विरोधी संस्थाओं में बांटा गया था।  इस पृष्ठभूमि के खिलाफ, विरोध ने कलकत्ता में भारी दंगों की शुरुआत की।  इस हिंसा ने नोआखली, बिहार, संयुक्त प्रांत (आधुनिक उत्तर प्रदेश), पंजाब और उत्तरी पश्चिमी फ्रंटियर प्रांत के आसपास के क्षेत्रों में और धार्मिक दंगों को जन्म दिया। इन घटनाओं ने भारत के अंतिम विभाजन के लिए बीज बोए।

## इन्हें भी देखें
* भारत का विभाजन
* नोआखाली दंगे
* द बंगाल फाइल्स

## बाहरी कड़ियाँ
*इतिहास दृष्टि : 16 अगस्त, 1946 जिन्ना की सीधी कार्रवाई था खुला जिहाद (पाञ्चजन्य)
*कांग्रेस नेता नटवर सिंह ने कहा, खुशी है कि भारत का बंटवारा हुआ

## सन्दर्भ

श्रेणी:भारत का विभाजन
श्रेणी:भारतीय दंगे
अष्टसाहस्रिका प्रज्ञापारमिता

right|thumb|300px|मानवीकृत 'अष्टसाहस्रिका प्रज्ञापारमिता'
अंगूठाकार|प्रज्ञापारमिता-बोधिसत्व (जावा, इण्डोनेशिया)
**अष्टसाहस्रिका प्रज्ञापारमिता** आठ हजार श्लोकोंवाला यह महायान बौद्ध ग्रंथ प्रज्ञा की पारमिता (पराकाष्ठा) के माहात्म्य का वर्णन करता है। प्रज्ञापारमिता को मूर्त रूप में अवतरित कर उसके चमत्कार दिखाए गए हैं। इसमें ३२ परिच्छेद हैं जिनमें प्राय: गृद्धकूट पर्वत पर भगवान्‌ बुद्ध अपने सुभूति, सारिपुत्र, पूर्ण मैत्रायणीपुत्र जैसे शिष्यों को उपदेश देते हुए उपस्थित हैं। आगे चलकर इस ग्रंथ के कई छोटै और बड़े संस्करण बने।

अष्टसाहस्रिका प्रज्ञापारमिता की रचना सम्भवतः ईसापूर्व पहली शताब्दी में हुई।

## सन्दर्भ

## इन्हें भी देखें
* वज्रच्छेदिकाप्रज्ञापारमितासूत्र

## बाहरी कड़ियाँ
* The Prajnaparamita Literature  Bibliography of the Prajnaparamita Literature
* Lotsawa House  Translations of several Tibetan texts on the Prajnaparamita
* Dr. Yutang Lin: The Unification of Wisdom and Compassion 
* The Ratnaguṇasaṃcaya Gāthā: condensed online translation by Neil Christopher
*MATERIALS FOR A  DICTIONARY OF THE PRAJNAPARAMITA LITERATURE

प्रज्ञापारमिता, अष्टसाहस्रिका